Урыстәыла иреиҳау аҵараиурҭақәа рҭаларазы алимитқәа рызҵаара ҳтәылаҿы еиуеиҧшым ацәажәарақәа ахылҿиааит.
01.03.2017
Урыстәыла иреиҳау аҵараиурҭақәа рҭаларазы алимитқәа рызҵаара ҳтәылаҿы еиуеиҧшым ацәажәарақәа ахылҿиааит. Аҧышәарақәа зегьы хыркәшоуп, аха иҟоуп урҭ рылҵшәақәа ирықәшаҳаҭым. Ари атема иалацәажәан Ауаажәларратә палатаҿы, уахь ааҧхьара рыман Аҧсны ахада ихаҭыҧуаҩ Витали Габниеи, Аҵареи аҵарадырреи рминистр Адгәыр Какобеи.
Есышықәса, Урыстәылеи Аҧсныи ирыбжьоу аиқәшаҳаҭрала Урыстәыла еиуеиҧшым аҵараиурҭақәа рҭаларазы аҭыҧқәа аздырхиоит. Сынтәа шәи ҩынҩажәи жәаба ҭыҧ рзоужьын, аекономика, амедицина, азиндырратә уҳәа еиуеиҧшым азаанаҭқәа, – абри атәы иҳәеит Аҧсны ахада ихаҭыҧуаҩ Витали Габниа. Иҳәатәуп , иара шиакəу ҳтәыла аҟынтә алимитқәа рызҵааразы акомиссиа напхгара азызуа. Ауаажәларратә палата аилатәараҿы Витали Габниа иҳәеит, сынтәа аҧышәарақәа рымҩаҧгарараан аилагарақәа аарҧшын, урҭ рылҵшәақәа агәыҩбара узцәырыргоит. Аҧсны аҵареи аҵарадырреи рминистр Адгәыр Какоба апалата алахәылацәа идеилиркааит Урыстәылатәи алимитқәа риуразы аусура шымҩаҧысуа атәы, аҵара министррахь инеиуа арзаҳалқәеи еиуеиҧшым аминистррақәа иҟарҵо аҳәарақәеи рыла ҳтәылазы ихәарҭоу азаанаҭқәа шышьақәдыргыло. Ихымҧадатәины иаларгалеит аҧсуа бызшәазы аҧышәарақәа рыҭира.
Адгәыр Какобагьы иара убас агәынамӡара ааирҧшит алимитқәа рыла Урыстәылатәи аҵараиурҭақәа рҭаларазы аҧышәарақәа шымҩаҧгаз азы.
678
Урыстәыла иреиҳау аҵараиурҭақәа рҭаларазы алимитқәа рызҵаара ҳтәылаҿы еиуеиҧшым ацәажәарақәа ахылҿиааит. Аҧышәарақәа зегьы хыркәшоуп, аха иҟоуп урҭ рылҵшәақәа ирықәшаҳаҭым. Ари атема иалацәажәан Ауаажәларратә палатаҿы, уахь ааҧхьара рыман Аҧсны ахада ихаҭыҧуаҩ Витали Габниеи, Аҵареи аҵарадырреи рминистр Адгәыр Какобеи.
Есышықәса, Урыстәылеи Аҧсныи ирыбжьоу аиқәшаҳаҭрала Урыстәыла еиуеиҧшым аҵараиурҭақәа рҭаларазы аҭыҧқәа аздырхиоит. Сынтәа шәи ҩынҩажәи жәаба ҭыҧ рзоужьын, аекономика, амедицина, азиндырратә уҳәа еиуеиҧшым азаанаҭқәа, – абри атәы иҳәеит Аҧсны ахада ихаҭыҧуаҩ Витали Габниа. Иҳәатәуп , иара шиакəу ҳтәыла аҟынтә алимитқәа рызҵааразы акомиссиа напхгара азызуа. Ауаажәларратә палата аилатәараҿы Витали Габниа иҳәеит, сынтәа аҧышәарақәа рымҩаҧгарараан аилагарақәа аарҧшын, урҭ рылҵшәақәа агәыҩбара узцәырыргоит. Аҧсны аҵареи аҵарадырреи рминистр Адгәыр Какоба апалата алахәылацәа идеилиркааит Урыстәылатәи алимитқәа риуразы аусура шымҩаҧысуа атәы, аҵара министррахь инеиуа арзаҳалқәеи еиуеиҧшым аминистррақәа иҟарҵо аҳәарақәеи рыла ҳтәылазы ихәарҭоу азаанаҭқәа шышьақәдыргыло. Ихымҧадатәины иаларгалеит аҧсуа бызшәазы аҧышәарақәа рыҭира.
Адгәыр Какобагьы иара убас агәынамӡара ааирҧшит алимитқәа рыла Урыстәылатәи аҵараиурҭақәа рҭаларазы аҧышәарақәа шымҩаҧгаз азы.
Оцените новость:
+1
+2
+3
+4
+5
Сохраните ссылку или поделитесь с друзьями